Kotzé het geglo sy huwelik was 'heilig' | Maroela Media
Kotzé het geglo sy huwelik was ‘heilig’
Johan Kotzé in die hooggeregshof in Pretoria saam met sy medebeskuldigdes Andries Sithole, Frans Mphaka en Pieta Mohlane. Foto: Werner Beukes/SAPA
Die hooggeregshof in Pretoria het Vrydag gehoor dat Johan Kotzé, die sogenaamde ‘Modimolle-monster’, geglo het sy huwelik was heilig.
Tertia Spannenberg, ŉ kliniese sielkundige, het getuig dat Kotzé geglo het dat sy seksuele verhouding en huwelik met Ina Bonnette heilig was. “Wanneer hy sy seksuele verhouding met sy vrou bespreek het, het hy baie beleefde terme gebruik.” Spannenberg sê dit is om die rede dat Kotzé so ontsteld was toe Bonnette ŉ vibrator aan hom gegee het tydens ŉ argument op 3 Januarie 2012. Kotzé het getuig dat Bonnette die vibrator op die tafel gegooi en aan hom gesê het om dit op sy volgende vrou te gebruik. “Sy morele struktuur is aangeval. Dit is ‘n totale skending van hoe moreel hy is.”
Spannenberg sê hoë moraliteit is kenmerkend van iemand met ŉ narsistiese persoonlikheidsversteuring. Sy het bevind Kotzé ly hieraan. Spannenberg sê Kotzé het homself na die argument gedistansieer. Spannenberg het Kotzé in Oktober 2012 die eerste keer behandel. Die onderhoud het sowat vier uur geduur. Spannenberg het bevind dat Kotzé nie aanspreeklik gehou kan word vir sy dade nie. Sy sê Kotzé was obsessief oor Bonnette. Die saak duur Maandag voort.
Kotzé word daarvan beskuldig dat hy drie mans gehuur het om sy vervreemde vrou te verkrag en te martel. Kotzé het glo ook Bonnette se seun, Conrad (19), doodgeskiet.
Boston-bloedbad: Verdagtes is broers
Ina Bonnette is net so skuldig aan hierdie mislukte huwelik en die gevolglike dade van Johan Kotze. Nou moet Joahn alleen pa staan vir moord en die ander klagtes. Hy moet vrygespreek word of Ina moet mede-skuldig bevind word.
'Modimolle-monster': Uitspraak volgende week gelewer | Maroela Media
[…] het Ina glo verafgod ‘Modimolle-monster’: Kliniese sielkundige volstaan met verslag Kotze het geglo sy huwelik was ‘heilig’ ‘Modimolle-monster’ glo hy het nie ‘n misdaad gepleeg nie ‘Modimolle-monster’: Kotze […]